Na osnovi 24. člena Zakona o visokem šolstvu (ZViS-UPB7, Ur. l. RS, št. 32/12 s sprem. in dopol. do 65/17), 330. člena Statuta Univerze v Mariboru (Statut UM-UPB 12, Uradni list RS, št. 29/17) in podanem mnenju Študentskega sveta Medicinske fakultete UM, sklepa št. 93 je Senat Medicinske fakultete Univerze v Mariboru, sprejel na 20. redni seji, dne 19.11.2018

**ETIČNI KODEKS ŠTUDENTOV**

**MEDICINSKE FAKULTETE UNIVERZE V MARIBORU**

**Št. 012/2018/3-UPB1**

1. **Splošna določila**

1.

Etični kodeks študentov Medicinske fakultete Univerze v Mariboru (v nadaljevanju: Kodeks) je zbirka moralnih in etičnih načel ter pravil, po katerih naj se ravnajo študentje Medicinske fakultete UM (v nadaljevanju: študentje MF) in so dopolnilo obstoječe veljavne zakonodaje, ki opredeljujejo pravice in dolžnosti študenta MF.

2.

Kodeks določa minimalne standarde in smernice vedenja in ravnanja študentov MF tekom njihovega študija, raziskovalnega dela ter dela v zdravstvenih ustanovah z namenom ustvarjanja in ohranjanja moralne in strokovne integritete bodočega zdravnika.

1. **Posebna določila**

**II.1. Obveznosti in odgovornosti študenta MF**

3.

Študent MF mora ves čas študija, ne glede na prisotnost pri izvedbi pedagoškega procesa, upoštevati posebna pravila vedenja. Neupoštevanje teh določb se sankcionira z disciplinskim ukrepom, kot ga določajo interni akti na Univerzi v Mariboru (opomin, ukor, izključitev).

**II.2. Profesionalno vedenje študenta MF**

Študent MF izkazuje strokovnost in profesionalen pristop k delu do vseh ljudi, s katerimi je v času študija v stiku.

*Upoštevanje predpisov in navodil pedagoškega osebja*

Študent MF pri izvedbi študijskega procesa na MF UM upošteva ta kodeks in predpise, ki se nanaša na delo zdravnika ter navodila pedagoškega osebja.

Pri učenju v času študija, študent MF pridobiva ustrezno znanje in veščine, zato ga kot najvišje poslanstvo mora opravljati odgovorno in vestno. Navedeno se nanaša na pristop k izpitu in obnašanje med preizkusom znanja, kjer je vsako goljufanje v nasprotju s tem kodeksom.

1. Spoštovanje in odnos do bolnikov in njihovih svojcev

Prvotna odgovornost študenta MF je spoštovanje do bolnikov, ki prostovoljno sodelujejo pri kliničnem študiju in tistih, s katerimi ki pride študent MF v času študija v stik po naključju ter njihovih svojcev.

Študent MF mora vse osebne podatke bolnikov varovati v skladu z zahtevano poklicno molčečnostjo. Pridobljene podatke lahko študent MF uporabi kvečjemu z dovoljenjem bolnika in to le za namene, s katerimi je podatke pridobil.

Študent MF se nikoli ne sme predstaviti bolniku kot zdravnik. V primeru zmote bolnika, ga študent MF na to nemudoma opozori ter poskrbi, da je bolniku omogočen ustrezen nadzor in spremstvo.

1. Odnos do trupel

V stiku s trupli se študent MF obnaša skrajno obzirno. Trupel ne sme fotografirati, snemati in ali jih po nepotrebnem poškodovati.

1. Spoštovanje osebja Medicinske fakultete in osebja v zdravstvenih ustanovah

Študent MF se mora v času izvajanja pedagoškega procesa na fakulteti in v zdravstvenih ustanovah do pedagoških delavcev in drugih zaposlenih vesti spoštljivo in upoštevati osnovni bonton vedenja.

1. Odnos do materiala in imovine

Študent MF mora pri svojem delu s sredstvi in lastnino, ki jo pri tem dobi v uporabo, ravnati spoštljivo in skrbno, je ne sme namenoma poškodovati ali skruniti ter mora preprečiti poškodbe, ki bi lahko nastale med malomarno uporabo.

1. Uporaba telefona in drugih pametnih naprav v času izvajanja pedagoškega procesa

Študent MF lahko telefon in druge pametne naprave v času izvajanja pedagoškega procesa uporablja zgolj kadar le-te služijo kot učni pripomoček. Študent v času izvajanja pedagoškega procesa ne sme fotografirati, snemati izvajanja in/ali izvajalce in/ali sodelujoče v študijskem procesu.

**II.3. Doseganje akademskih standardov**

1. Obnašanje in sodelovanje v času študija

Obnašanje študenta MF med izvedbo študijskega programa mora biti takšno, da ne moti ostalih študentov, izvajalcev programa ali morebitnih drugih udeležencev programa ter učnega procesa kot takega.

1. Obnašanje v času preverjanja znanja

Poslanstvo študentov MF je pridobivanje znanja in veščin, ki je predpogoj za strokovno in odgovorno opravljanje njihovega poklica, zato morajo to poslanstvo uresničevati vestno in odgovorno. Vsako goljufanje ob pristopu k izpitu in neprimerno vedenje med preverjanjem znanja je v nasprotju s tem Kodeksom in drugimi pravili fakultete.

1. Odgovornost do raziskovalnega dela

Študent MF si ne sme lastiti raziskovalnih dosežkov drugih, nepooblaščeno razglašati rezultatov ali razkrivati drugih morebitnih podatkov raziskav brez predhodne odobritve vodje raziskave.

1. **Pravice študentov MF**

Študenti MF imajo pravico do:

* kakovostnega študijskega programa, ki se sprotno spreminja in nadgrajuje v skladu z mednarodnimi smernicami in ob konstantnem medsebojnem dialogu med študentskimi predstavniki in vodstvom fakultete
* pravičnega preverjanja znanja, ki se zagotavlja s primerljivostjo izpitov in izpraševalcev
* aktivnega sodelovanja pri izvedbi pedagoškega procesa z namenom zagotavljanja kakovosti izvedbe
* spoštljivega odnosa pedagoških delavcev in drugih delavcev fakultete ter zdravstvenih delavcev s katerimi so v stiku med svojim študijem brez vnaprejšnjega obsojanja, žaljenja in diskriminacije
* svobode misli in izražanja in spoštovanja različnosti
* poštenega postopka v primeru kršitve kodeksa ali drugih aktov univerze

1. **Splošno vedenje in ravnanje študentov MF**

4.

(1) *Identifikacija*

Študent MF mora v času kliničnih vaj imeti na vidnem mestu imeti izobešeno akreditacijo z imenom in priimkom ter žigom fakultete, dodatno pa se morajo tako na fakulteti kot v zdravstvenih ustanovah ob pozivu identificirati z veljavno študentsko izkaznico.

(2) *Ustrezen zunanji izgled in obleka*

Pri kliničnem delu izvedbe pedagoškega procesa mora študent MF poskrbeti za urejen videz, s čimer pokaže spoštovanje do bolnikov, kolegov in pedagoških delavcev.

*(3) Spoštovanje dostojanstva in integritete posameznika*

Študent MF spoštuje in enakopravno obravnava vse ljudi, s katerimi je v času študija v stiku, ne glede na njihov spol, starost, etično ali versko pripadnost, spolno usmerjenost, spolno identiteto in njihovo zdravstveno stanje.

(4) *Izražanje stališč v nasprotju z medicinsko etiko in doktrino*

Študent MF mora pri svojem delu in pri javnem izražanju mnenja spoštovati ustaljene standarde medicinske etike in doktrine.

(5) *Bolezen*

V primeru nastopa bolezenskega stanja, mora študent MF pravočasno poiskati ustrezno zdravstveno pomoč, da s tem ne ogrozi zdravstvenega stanja bolnikov in sovrstnikov ter ostalih udeležencev pedagoškega procesa.

**V. Končna določila**

5.

Kodeks zavezuje vse študente MF od vpisa na fakulteto do zaključka študija. V primeru prepoznave kršitve Kodeksa je študent ali zaposleni, ki je kršitev zaznal, o tem dolžan poročati prodekanu za študentska vprašanja oz. prodekanu za izobraževalno dejavnost in/oz. dekanu. Prodekan za študentska vprašanja je dolžan izvesti razgovor s študentom, ki je domnevno kršil kodeks in nato na podlagi resnosti kršitve in drugih zavezujočih pravnih aktov UM odloči o nadaljnjem ukrepanju in o kršitvi obvesti dekana fakultete.

6. člen

Z vsebino Kodeksa morajo biti seznanjeni vsi študenti in zaposleni na Medicinski fakulteti Univerze v Mariboru. Za seznanitev študentov z vsebino kodeksa je odgovoren Študentski svet Medicinske fakultete, ki poskrbi, da so ob pričetku študija z vsebino kodeksa seznanjeni vsi študenti 1. letnika. Z vsebino Kodeksa se študente seznani ponovno pred pričetkom kliničnih vaj v 3. letniku študija.

7. člen

Z veljavo tega Kodeksa preneha veljati Etični kodeks študentov Medicinske fakultete Univerze v Mariboru sprejet dne 25.11.2013.

Ta kodeks velja po sprejemu na Senatu Medicinske fakultete Univerze v Mariboru in podanem mnenju Študentskega sveta Medicinske fakultete.

Dekan Medicinske fakultete

Univerze v Mariboru

Prof. dr. Ivan Krajnc, dr. med.